असम-मेघालय सीमा पर जातीय हिंसा, 4 मरे  
असम-मेघालय सीमा के कुछ इलाकों में 1 जनवरी से शुरू हुई जातीय हिंसा की घटनाओं में बुधवार को चार लोगों की मौत हो गई।
असम-मेघालय सीमा के कुछ इलाकों में 1 जनवरी से शुरू हुई जातीय हिंसा की घटनाओं में बुधवार को चार लोगों की मौत हो गई। एक अधिकारी ने बताया कि मेघालय के पूर्वी गारो हिल्स जिले के बाजेडोबा से एक समुदाय के तीन लोग असम आ रहे थे। उसी दौरान उन्हें रास्ते में रोक कर दूसरे समुदाय के लोगों ने मौत के घाट उतार दिया। इस हमले में आठ लोग गंभीर रूप से घायल हो गए।  गोआलपाड़ा के पुलिस अधीक्षक लुइस अइंद ने फोन पर बताया, एक व्यक्ति को असम की सीमा की तरफ गोली मार दी गई, क्योंकि वह लोगों को भड़का रहा था और माहौल बिगाड़ रहा था। 1 जनवरी से गारो और राभा समुदायों के बीच शुरू हुई जातीय हिंसा के कारण करीब 4,000 लोग बेघर हो चुके हैं।